techiaith/cofnodycynulliad_en-cy huggingface dataset:
English: Well, the arrangement was put in place during the pandemic to reduce the transmission of COVID-19, and it's currently time limited for two years or until the pandemic is over, whichever is earliest. But, on 1 December, the Welsh Government did publish a consultation, seeking views on whether to make permanent the current temporary arrangements, and this consultation will run until 23 February. It's available on the Welsh Government website. So, when we have those responses to the consultation, a decision will be made. But, of course, I encourage Jenny Rathbone to make her submission to that.
Welsh: Wel, cafodd y trefniant ei roi ar waith yn ystod y pandemig i leihau trosglwyddo COVID-19, ac ar hyn o bryd mae'n para am gyfnod penodol o ddwy flynedd neu nes bod y pandemig ar ben, pa un bynnag sydd gynharaf. Ond, ar 1 Rhagfyr, cyhoeddodd Llywodraeth Cymru ymgynghoriad, yn gofyn am sylwadau ynghylch a ddylai'r trefniadau dros dro presennol gael eu gwneud yn barhaol, a bydd yr ymgynghoriad hwn yn para tan 23 Chwefror. Mae ar gael ar wefan Llywodraeth Cymru. Felly, pan fydd yr ymatebion hynny i'r ymgynghoriad gennym ni, bydd penderfyniad yn cael ei wneud. Ond, wrth gwrs, rwy'n annog Jenny Rathbone i wneud ei chyflwyniad i hynny.
English: Trefnydd, can I call for a statement on vaccination and its potential to enabling earlier return to the classroom for students and pupils across Wales? I held a briefing last week, in conjunction with the Israeli embassay, from Dr Asher Salmon, who is the director of international relations at the Israeli ministry for health. The Israeli Government has a taken a conscious decision, because it wanted to get children and young people back into their education, to actually vaccinate teachers and other school staff in order to accelerate that opportunity to return them to the classroom. I think it would be useful to have a statement on whether this is something that the Welsh Government has considered, in order to help clarify the position of the Welsh Government in relation to this matter. Thank you.
Welsh: Trefnydd, a gaf i alw am ddatganiad ar frechu a'i botensial i alluogi dychwelyd i'r ystafell ddosbarth yn gynharach i fyfyrwyr a disgyblion ledled Cymru? Cynhaliais sesiwn friffio yr wythnos ddiwethaf, ar y cyd â llysgenhadaeth Israel, gan Dr Asher Salmon, sy'n gyfarwyddwr cysylltiadau rhyngwladol yng ngweinyddiaeth iechyd Israel. Mae Llywodraeth Israel wedi gwneud penderfyniad ymwybodol, oherwydd ei bod yn dymuno gweld plant a phobl ifanc yn ôl yn cael eu haddysg, i frechu athrawon a staff eraill ysgolion er mwyn cyflymu'r cyfle hwnnw iddynt ddychwelyd i'r ystafell ddosbarth. Rwy'n credu y byddai'n ddefnyddiol cael datganiad ynghylch a yw hyn yn rhywbeth y mae Llywodraeth Cymru wedi'i ystyried, er mwyn helpu i egluro sefyllfa Llywodraeth Cymru o ran y mater hwn. Diolch.
English: We do have the statement on vaccination as the next item of business this afternoon, so this might be a further opportunity to hear from the Minister in this regard. But it's been very much the case that the Welsh Government has been following the advice of the JCVI in terms of schedule that it has set out, in order to maintain the approach that we've taken throughout the pandemic of following the science and listening to what the experts tell us in terms of how to minimise the number of deaths for people across Wales. But, as I say, there's a statement next, so it might be a chance to hear a little bit more from the health Minister.
Welsh: Yr eitem ynglŷn â brechu yw'r un nesaf ar gyfer busnes y prynhawn, ac fe allai fod yn gyfle pellach i ni glywed gan y Gweinidog am hyn. Ond mae'n wir dweud bod Llywodraeth Cymru wedi dilyn cyngor y JCVI o ran yr amserlen a nodwyd ganddi, er mwyn cadw at y dull yr ydym ni wedi bod yn ei ddefnyddio drwy gydol y pandemig sef cymryd ein harwain gan y wyddoniaeth a gwrando ar yr hyn y mae'r arbenigwyr yn ei ddweud wrthym ni o ran sut i leihau nifer y marwolaethau ymhlith pobl ledled Cymru. Ond, fel y dywedais i, mae yna ddatganiad nesaf, felly bydd hwnnw'n gyfle i glywed ychydig mwy gan y Gweinidog Iechyd.
English: Thank you for raising this specific issue on behalf of that care home. The Minister will be making a statement on vaccinations and vaccines as the next item of business today, so there could be an opportunity to raise that then. But, if not, if you write to the health Minister or myself with the specific details of the care home to which you refer, we can look into this in further detail and provide that detailed answer that you're after.
Welsh: Diolch i chi am godi'r mater penodol hwn ar ran y cartref gofal hwnnw. Fe fydd y Gweinidog yn gwneud datganiad ynglŷn â brechiadau a brechlynnau yn yr eitem sy'n dod nesaf ym musnes heddiw, felly bydd cyfle i godi hyn bryd hynny. Ond, os na, pe byddech chi'n ysgrifennu at y Gweinidog Iechyd neu ataf i gyda manylion penodol y cartref gofal yr ydych chi'n sôn amdano, fe allwn ni ymchwilio i hyn yn fwy manwl a rhoi'r ateb manwl hwnnw yr ydych chi'n ei geisio.
English: Thank you for the comments and questions. In particular thank you for recognising the progress that is being made and the pace of what we're able to deliver in Wales with a joint team approach. On the questions, with the death toll that we're still seeing, it's a reality that, as we're going in the right direction, we're still going to see relatively high numbers of people coming to harm, and we'll see that in the death figures. As we went through the first peak, when we were moving in the right direction, we still had to go through a number of weeks of quite large death tolls to report, I'm afraid. And given the numbers of people we still have in our hospitals, I'm afraid we are going to see more people losing their lives in the coming weeks ahead, even though the picture is improving. So, there'll be more families each week who will be mourning the loss of loved ones, and that is why it's important that we're positive about not just what we're doing in the vaccination programme, but the reassurance for people that they won't be forgotten or left behind. So, if there are people who are over 80 who have yet to have their jabs, they will get appointments and they will get covered; they will get protected in Wales just as in the rest of the United Kingdom.
Welsh: Diolch am y sylwadau a'r cwestiynau. Yn benodol, diolch am gydnabod y cynnydd sy'n cael ei wneud a chyflymder yr hyn yr ydym ni'n gallu ei gyflawni yng Nghymru gyda dull cytûn o weithredu fel tîm. Ar y cwestiynau, o ran cyfradd y marwolaethau a welwn ni o hyd, y gwir amdani yw, gan ein bod ni'n mynd i'r cyfeiriad iawn, ein bod ni'n dal i weld niferoedd cymharol uchel o bobl yn dod yn agored i niwed, ac fe fyddwn ni'n gweld hynny yn ffigurau'r marwolaethau. Pan welsom ni'r penllanw cyntaf, pan oeddem ni'n symud i'r cyfeiriad iawn, fe fu'n rhaid inni adrodd am wythnosau lawer am gyfraddau uchel iawn o farwolaethau, rwy'n ofni. Ac o ystyried nifer y bobl yn ein hysbytai o hyd, rwy'n ofni y byddwn ni'n gweld mwy o bobl yn colli eu bywydau yn ystod yr wythnosau nesaf, er bod y darlun yn gwella. Felly, fe fydd mwy o deuluoedd bob wythnos yn galaru oherwydd colli anwyliaid. A dyna pam mae'n bwysig ein bod ni'n gadarnhaol nid yn unig o ran yr hyn yr ydym ni'n ei wneud gyda'r rhaglen frechu, ond o ran y sicrwydd i bobl na fyddan nhw'n cael eu hanghofio a'u gadael ar ôl. Felly, os oes yna bobl dros 80 oed heb gael eu pigiadau eto, fe fyddan nhw'n cael eu hapwyntiadau ac fe fyddan nhw'n cael eu cynnwys; fe fyddan nhw'n cael eu hamddiffyn yng Nghymru yn union fel yng ngweddill y Deyrnas Unedig.
English: Minister, I'd like to take the opportunity to pass on the many positive comments that I've received from residents in the Cynon Valley, who have contacted me to express their relief and their jubilation at having received the vaccine, and their thanks to all those that made this possible. The Welsh Government's vaccination delivery plan explains that all vaccinations in Wales are recorded directly into the Welsh immunisation system, a bespoke software package developed by NHS Wales Informatics Service, and integrated into the GP record, which makes it easy to rapidly call people forward for the vaccine, in line with the Joint Committee on Vaccination and Immunisation guidelines. What assessment, Minister, have you made to date about how well this digital recording and reporting system is operating? And what lessons can we learn from this innovation about how we can make use of digital technology at speed to enhance patient experience within the NHS in Wales?
Welsh: Gweinidog, fe hoffwn i achub ar y cyfle hwn i anfon y sylwadau calonogol niferus a ddaeth i law oddi wrth drigolion Cwm Cynon, sydd wedi cysylltu â mi i fynegi eu rhyddhad a'u gorfoledd am eu bod nhw wedi cael y brechlyn, a'u diolch nhw i bawb a wnaeth hynny'n bosibl. Mae cynllun cyflawni Llywodraeth Cymru ar gyfer brechu yn esbonio bod pob brechiad yng Nghymru yn cael ei gofnodi yn uniongyrchol yn system imiwneiddio Cymru, sef pecyn meddalwedd pwrpasol a ddatblygwyd gan Wasanaeth Gwybodeg GIG Cymru, a gaiff ei integreiddio i gofnod meddygon teulu, sy'n ei gwneud hi'n hawdd galw pobl ymlaen yn gyflym am y brechlyn, yn unol â chanllawiau'r Cydbwyllgor ar Frechu ac Imiwneiddio. Pa asesiad a wnaethoch chi hyd yma, Gweinidog, o ba mor effeithiol y mae'r system ddigidol hon o gofnodi ac adrodd yn gweithredu? A pha wersi y gallwn ni eu dysgu o'r arloesi hwn o ran sut y gallwn ni ddefnyddio technoleg ddigidol yn gyflym i wella profiad cleifion o fewn y GIG yng Nghymru?
English: Can I thank the Minister for his statement, and also begin by saluting the terrific performance of all those involved in the vaccination programme? Truly heroic, epic, and every similar adjective applies. Can I also say that lockdowns actually work? I think it's important to emphasise that point. It may come as a shock to one or two of my regular correspondents online, but lockdowns do work, the figures show. And also can I pay tribute to the excellent genomic expertise we have here in Wales? The sequencing tech that we have is absolutely brilliant. And as regards that, and that expertise, which is how you pick up new variants, obviously we have the new South African variant, and we have this new variant, Kent plus, as the Minister implied, that allegedly could more easily evade the full effects of vaccination, and evade the full effects of our own immunity. The question that - . I hear what the Minister has said about that, and, obviously, I'm more than reassured. In terms of how we test for those new variants in Wales, though, how widespread is our ability to pick up on these new variants in the testing regime we have at present in Wales? And my final question, as regards testing in general, is: what is the progress in allowing individuals, i.e. ordinary members of the public, to request their own test when they have vague or non-classical symptoms of COVID? How can we deal with those non-typical, though important, situations? Diolch yn fawr.
Welsh: A gaf i ddiolch i'r Gweinidog am ei ddatganiad, a dechrau hefyd drwy ganmol perfformiad ardderchog pawb sy'n ymwneud â'r rhaglen frechu? Mae'n wirioneddol arwrol, epig, ac mae pob ansoddair o'r fath yn gwbl addas. Hefyd, a gaf i ddweud bod y cyfyngiadau symud yn gweithio mewn gwirionedd? Rwy'n credu ei bod yn bwysig pwysleisio'r pwynt hwnnw. Fe all hynny fod yn sioc i un neu ddau o'r rhai sy'n cysylltu â mi'n rheolaidd ar-lein, ond mae'r cyfyngiadau symud yn gweithio, mae'r ffigurau'n dangos hynny. Ac a gaf i roi teyrnged i'r arbenigedd ardderchog o ran genomeg sydd gennym yma yng Nghymru? Mae'r dechnoleg dilyniant sydd gennym ni'n gwbl wych. Ac o ran hynny, a'r arbenigedd hwnnw, a dyna sut yr ydych chi'n darganfod amrywiolion newydd, mae'n amlwg bod gennym yr amrywiolyn newydd o Dde Affrica, a'r amrywiolyn newydd hwn, Caint-plws, fel yr awgrymodd y Gweinidog, a fyddai, yn honedig, yn ei chael hi'n haws osgoi holl effeithiau brechu, ac osgoi effeithiau llawn ein himiwnedd ni. Y cwestiwn - . Rwy'n clywed yr hyn a ddywedodd y Gweinidog am hynny ac, yn amlwg, mae hynny wedi tawelu fy meddwl i'n fawr iawn. O ran sut y byddwn ni'n profi am yr amrywiolion newydd hynny yng Nghymru, fodd bynnag, pa mor eang yw ein gallu ni i ddarganfod yr amrywiolion newydd hyn yn y drefn brofi sydd gennym ni yng Nghymru ar hyn o bryd? A'm cwestiwn olaf i, o ran profi yn gyffredinol, yw: beth yw'r cynnydd o ran caniatáu i unigolion, h.y. aelodau'r cyhoedd, ofyn am eu prawf nhw eu hunain pan fydd ganddyn nhw symptomau amwys neu rai nad ydynt yn arferol o ran COVID? Sut allwn ni ymdrin â'r sefyllfaoedd hynny nad ydyn nhw'n nodweddiadol, ond yn bwysig serch hynny? Diolch yn fawr.
English: Minister, we know that our ethnic minority communities are particularly susceptible to the ill-health effects of the virus, and Welsh Government and its working group have done some very good work in terms of illustrating and understanding and responding to that. There is some concern now that some in our ethnic minority communities might be more reluctant to have the vaccine than the general population. I wonder if Welsh Government has any sense as to whether that is the case in Wales, and, if so, to what extent it is an issue. And, in terms of getting the right messages and the right communication to our ethnic minority populations, I know work is taking place with people in the community getting those messages across and, indeed, in having members of the ethnic minority community in appropriate positions of responsibility, perhaps health professionals, giving those messages and, of course, making sure that the appropriate languages are used. I just wonder if there is any more that Welsh Government is planning to do in terms of building on that work to date, given the potential problem that exists, and also whether consideration is being given to the use of mosques as vaccination centres, if we could identify buildings that have sufficient space and were suitable in terms of their physical nature. I'd be grateful if you could give us more of a picture of the work going on to address these issues, Minister, because they're obviously highly significant, given the greater ill-health effect that the virus has had on our black and Asian communities.
Welsh: Gweinidog, rydym ni'n gwybod bod ein cymunedau lleiafrifoedd ethnig yn arbennig o agored i salwch y feirws, ac mae Llywodraeth Cymru a'i gweithgor wedi gwneud gwaith da iawn yn esbonio a deall ac ymateb i hynny. Mae rhywfaint o bryder ar hyn o bryd y gallai rhai yn ein cymunedau lleiafrifoedd ethnig fod yn fwy cyndyn o gael y brechlyn na'r boblogaeth yn gyffredinol. Tybed a oes gan Lywodraeth Cymru unrhyw syniad a yw hynny'n wir yng Nghymru, ac, os felly, i ba raddau y mae honno'n broblem. Ac, o ran cyfathrebu'r negeseuon cywir mewn modd priodol i'n poblogaethau lleiafrifoedd ethnig, gwn i fod gwaith yn cael ei wneud gyda phobl yn y gymuned i gyfleu'r negeseuon hynny, yn wir, ac o gael aelodau o'r gymuned leiafrifol ethnig mewn swyddi cyfrifol priodol, gweithwyr iechyd proffesiynol efallai, yn cyfathrebu'r negeseuon hynny ac, wrth gwrs, yn sicrhau bod yr ieithoedd priodol yn cael eu defnyddio. Tybed a yw Llywodraeth Cymru yn bwriadu gwneud rhagor i adeiladu ar y gwaith hwnnw, o ystyried y broblem bosibl sy'n bodoli, a hefyd tybed a roddir ystyriaeth i ddefnyddio mosgiau fel canolfannau brechu, pe gallem ddod o hyd i adeiladau sydd â digon o le ac sy'n addas o ran eu natur saernïol. Fe fyddwn i'n ddiolchgar pe gallech chi roi darlun mwy manwl inni o'r gwaith sy'n mynd rhagddo i fynd i'r afael â'r materion hyn, Gweinidog, oherwydd maen nhw'n arwyddocaol iawn, yn amlwg, o ystyried yr effaith fwy andwyol ar iechyd a gafodd y feirws ar ein cymunedau du ac Asiaidd ni.
English: Minister, this Sunday, Cwm Taf health board completed its vaccination of all the care homes and care home staff, and I think all the staff who contributed to that, in very difficult weather, sometimes, should actually really be congratulated for the effort that's been achieved there. Can I raise just two points with you? One is the issue of home vaccinations. Obviously, there is a concern that there may be those who cannot get out of their home for whatever reason, et cetera, needing to be vaccinated at home. There appear to be some confused messages over that. I wonder if that could be looked at, just in terms of clarity, because obviously people do feel anxious about that. One further point is, of course, you'll have seen the Office for National Statistics data in respect of the death rate of taxi drivers and bus and coach drivers - for taxi drivers, 101 deaths per 100,000; bus and coach drivers, 83 per 100,000 - and I was just wondering if there was any attention being given to either the safety aspects in respect of their work, or the work that they are doing particularly with the transportation of doctors and nurses, to whether it be vaccination centres, surgeries, hospitals and so on. Thank you, Minister.
Welsh: Gweinidog, ddydd Sul diwethaf, fe weinyddodd bwrdd iechyd Cwm Taf frechiadau ym mhob un o'r cartrefi gofal ac i bob aelod o staff yn y cartrefi gofal, ac rwy'n credu y dylid llongyfarch pob un a gyfrannodd at hynny, mewn tywydd garw iawn, ar adegau, am yr ymdrech a wnaed yn y fan honno. A gaf i godi dim ond dau bwynt gyda chi? Un ohonyn nhw yw brechu gartref. Yn amlwg, mae pryder y bydd angen brechu rhai nad ydyn nhw'n gallu mynd o'u tai am ba reswm bynnag, ac ati, yn eu cartrefi nhw eu hunain. Mae'n ymddangos bod peth o'r wybodaeth am hynny'n gymysglyd. Tybed a ellid edrych ar hynny, dim ond er eglurder, oherwydd mae'n amlwg bod pobl yn teimlo'n bryderus. Un pwynt arall, wrth gwrs, yw eich bod chi wedi gweld data gan y Swyddfa Ystadegau Gwladol ar gyfradd y marwolaethau ymhlith gyrwyr tacsis a bysiau - ymhlith gyrwyr tacsis, 101 o farwolaethau i bob 100,000; a gyrwyr bysiau, 83 i bob 100,000 - ac roeddwn i'n meddwl tybed a oes unrhyw sylw'n cael ei roi naill ai i ystyriaethau diogelwch o ran eu gwaith nhw, neu i'r gwaith y maen nhw'n ei wneud yn enwedig wrth gludo meddygon a nyrsys, i ganolfannau brechu, i gymorthfeydd, neu ysbytai ac yn y blaen. Diolch i chi, Gweinidog.
English: Minister, for a number of weeks now, I've been speaking to Betsi Cadwaladr University Health Board about setting up a central point of contact and a phone line for those who are concerned that they have not received their vaccine yet, and for a small number of 80-year-olds, that is obviously the case. I was particularly pleased this week when that phone line was delivered, and yesterday it was launched. I believe that is part of the answer that nobody misses out who wants the vaccine. As we work our way through the priority groups, Minister, will you have conversations with Betsi Cadwaladr health board, other health boards across Wales and Public Health Wales, to see this phone line extended throughout the pandemic?
Welsh: Gweinidog, ers rhai wythnosau bellach, rwyf i wedi bod yn siarad â Bwrdd Iechyd Prifysgol Betsi Cadwaladr am sefydlu pwynt cyswllt canolog a llinell ffôn i'r rhai sy'n pryderu nad ydyn nhw wedi cael eu brechlyn eto, ac i nifer fechan o bobl 80 oed, mae hynny'n amlwg yn wir. Roeddwn i'n arbennig o falch yr wythnos hon pan gafodd y llinell ffôn honno ei sefydlu, ac fe gafodd ei lansio ddoe. Yn fy marn i, bydd hyn yn rhan o'r ateb wrth sicrhau nad oes neb sy'n dymuno cael y brechlyn yn cael ei amddifadu ohono. Ac wrth inni weithio trwy'r grwpiau blaenoriaeth, Gweinidog, a wnewch chi drafod gyda bwrdd iechyd Betsi Cadwaladr, a byrddau iechyd eraill ledled Cymru, ac Iechyd Cyhoeddus Cymru, i sicrhau parhad y llinell ffôn hon drwy gydol y pandemig?
English: Yes, I think this is part of our challenge in managing people's expectations and in making sure, at the same time, that no-one gets left behind, because what we don't want is people generally ringing because they're concerned, and many people will be concerned in groups 1 to 4 at present, but then when we extend that, in groups 1 to 9, because I don't want primary care colleagues, especially general practice and pharmacists, to be overwhelmed. However, we do need to find a way to provide both that confidence and also to make sure that there is a check. So, I certainly will be looking to see what has taken place already within north Wales, to look at the good practice that Betsi Cadwaladr have been able to develop, and to see how we apply that in a more uniform way across Wales to make sure that no-one is left behind as we complete this national mission to ensure that we protect our people.
Welsh: Gwnaf, rwy'n credu mai dyma ran o'n her ni o ran rheoli disgwyliadau pobl ac wrth sicrhau, ar yr un pryd, nad oes neb yn cael ei adael ar ôl. Nid ydym yn dymuno gweld pobl yn galw'r rhif oherwydd eu pryderon cyffredinol, ac fe fydd yna lawer o bobl yng ngrwpiau 1 i 4 yn bryderus ar hyn o bryd, ond pan fyddwn ni'n ymestyn hynny eto, i grwpiau 1 i 9, nid wyf i'n dymuno i gydweithwyr gofal sylfaenol, yn enwedig practisau cyffredinol a fferyllwyr, gael eu llethu gan alwadau. Serch hynny, mae angen dod o hyd i ffordd o ennyn hyder a sicrhau hefyd bod modd gwirio. Felly, fe fyddaf i'n sicr yn rhoi ystyriaeth i'r hyn sydd wedi digwydd eisoes yn y gogledd, i edrych ar yr arfer da y mae Betsi Cadwaladr wedi gallu ei ddatblygu, a gweld sut yr ydym ni'n cymhwyso hynny mewn ffordd fwy unffurf ledled Cymru fel na fydd unrhyw un yn cael ei adael ar ôl wrth inni gwblhau'r ymgyrch genedlaethol hon i sicrhau ein bod ni'n amddiffyn ein pobl.
English: The next item is a statement by the Minister for Health and Social Services, once again, and this time on the Cwm Taf Morgannwg University Health Board clinical review update. So, once again, I call Vaughan Gething.
Welsh: Felly, yr eitem nesaf yw datganiad gan y Gweinidog Iechyd a Gwasanaethau Cymdeithasol unwaith eto ar ddiweddariad ar adolygiad clinigol Bwrdd Iechyd Prifysgol Cwm Taf Morgannwg. Felly, unwaith eto, Vaughan Gething.